Diari Oficial de la Generalitat Valenciana


Sumari del DOGV 6167, del 17-12-2009 (2009/14555)

RESOLUCIÓ d'1 de desembre de 2009, de modificació de la Resolució de 19 de maig de 2009, de l'Agència Valenciana de l'Energia, per la qual es convoquen ajudes del programa CO2TXE 2009 per a la renovació del parc de turismes de la Comunitat Valenciana en el marc del Pla d'Acció de l'Estratègia d'Estalvi i Eficiència Energètica (PAE4+), per a l'exercici 2009.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6167

Data del DOGV
:   17-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14351


Data del document
:   01-12-2009

Organisme emissor
:   Agència Valenciana de l'Energia, AVEN

Tipus de document
:   Resolució

Anàlisi jurídica

 Descriptors 

:   * ajuda pública
    * vehicle elèctric
    * estalvi d'energia
    * suport econòmic
    * contaminació per vehicles automotors

RESOLUCIÓ d'1 de desembre de 2009, de modificació de la Resolució de 19 de maig de 2009, de l'Agència Valenciana de l'Energia, per la qual es convoquen ajudes del programa CO2TXE 2009 per a la renovació del parc de turismes de la Comunitat Valenciana en el marc del Pla d'Acció de l'Estratègia d'Estalvi i Eficiència Energètica (PAE4+), per a l'exercici 2009. [2009/14346]  
Actualment, el transport és el sector econòmic que posseïx un major consum d'energia a la Comunitat Valenciana, i per això, des de la Generalitat, es considera prioritari dur a terme actuacions que minimitzen el consum de combustible en el sector esmentat. Una de les actuacions que perseguixen este objectiu és el programa CO2TXE, que consistix a atorgar ajudes per a la compra de vehicles que funcionen amb combustibles alternatius als convencionals i que, per tant, disminuïxen el consum energètic i les emissions de CO2.  
Atés l'èxit que el programa està tenint durant el present exercici, ja que la venda d'este tipus de vehicles ha superat les expectatives inicials, i donat la disponibilitat de fons per a dur a terme este tipus d'actuacions, es considera necessària una ampliació del pressupost assignat per al programa esmentat.  
D'altra banda, donat l'estat de la tecnologia actual dels vehicles elèctrics i per a tractar d'introduir aquells vehicles amb majors prestacions en termes de potència i amb més autonomia en termes d'energia acumulada en la bateria, és necessari augmentar el nivell d'ajuda a estos.  
Per tot el que s'ha exposat i dins del marc jurídic establit, resolc:  
Article 1  
Modificació de l'article 5 de la Resolució de 19 de maig de 2009, de l'Agència Valenciana de l'Energia, per la qual es convoquen ajudes del programa CO2TXE 2009, per a la renovació del parc de turismes de la Comunitat Valenciana en el marc del Pla d'Acció de l'Estratègia d'Estalvi i Eficiència Energètica (PAE4+), per a l'exercici 2009.  
L'esmentat article 5 queda redactat com seguix:  
Les ajudes que es regulen en la present resolució es concediran a càrrec dels pressupostos del Pla d'Acció de l'Estratègia d'Estalvi i Eficiència Energètica a Espanya 2008-2012, exercici 2009, que gestiona l'Agència Valenciana de l'Energia a la Comunitat Valenciana i la concessió de les quals està supeditada a l'existència de crèdit pressupostari adequat i suficient.  
La quantitat màxima destinada per a esta convocatòria de subvencions és d'un milió cent mil euros (1.100.000 euros), que es finançaran a càrrec del capítol de transferències de capital del pressupost de l'Agència Valenciana de l'Energia.  
La quantitat global màxima esmentada podrà ser modificada mitjançant una resolució del director de l'Agència Valenciana de l'Energia segons el desenvolupament del pla i del pressupost disponible.  
Article 2  
Modificació de l'article 6.1 de la Resolució de 19 de maig de 2009, de l'Agència Valenciana de l'Energia, per la qual es convoquen ajudes del programa CO2TXE 2009 per a la renovació del parc de turismes de la Comunitat Valenciana en el marc del Pla d'Acció de l'Estratègia d'Estalvi i Eficiència Energètica (PAE4+), per a l'exercici 2009.  
L'esmentat article 6.1 queda redactat com seguix:  
1. Serà objecte d'ajuda l'adquisició de:  
a) Vehicles nous (no seran objecte de suport vehicles km 0, de gerència, etc.), ja siguen turismes (categoria M1) o comercials de menys de 3.500 kg de MMA (categoria N1), de propulsió:  
- Híbrida: sempre que tinguen capacitat de tracció elèctrica al 100%, per mitjà de bateries i unes emissions inferiors a 130 g de CO2/km. La tecnologia híbrida és aquella que incorpora dos sistemes d'emmagatzemament d'energia (depòsit de combustible i bateria elèctrica) i doble motorització tèrmica i elèctrica, de manera que ambdós, de forma individual o conjunta, traccionen o participen en algun moment en la tracció del vehicle esmentat (no únicament en l'arrancada). Hi ha dos tipus de vehicles híbrids:  
Full Hybrid: amb capacitat de tracció única elèctrica de forma voluntària pel conductor.  
Mild Hybrid: sense capacitat de tracció única elèctrica de forma voluntària pel conductor.  
- Híbrida endollable: sempre que tinguen capacitat de tracció elèctrica al 100%, per mitjà de bateries i unes emissions inferiors a 130 g de CO2/km. Estos vehicles, a més de tindre les mateixes característiques que els híbrids definits anteriorment, permeten recarregar les seues bateries externament i tenen una autonomia mínima en mode elèctric de 20 km.  
- Elèctrics purs (BEV: Battery Electric Vehicle) sense autorecàrrega interna, entenent per esta, la recàrrega de les bateries a partir del motor tèrmic.  
- Combustió directa d'hidrogen (admetent en este cas els turismes bi o multicombustibles) o piles de combustible.  
- Gas natural o gasos liquats del petroli (bi o multicombustibles) que tinguen unes emissions inferiors a 160 g de CO2/km.  
b) Quadricicles elèctrics pesants, categoria L7e segons el que s'ha especificat en la Directiva 2002/24/CE.  
c) Motocicletes elèctriques pures i híbrides que disposen d'una potència major de 4 kW amb capacitat de tracció elèctrica 100%, d'hidrogen o pila de combustible. En tots els casos es requerix que la motocicleta estiga matriculada com a turisme (matrícula ordinària de placa blanca).  
Article 3  
Modificació de l'article 7.2 de la Resolució de 19 de maig de 2009, de l'Agència Valenciana de l'Energia, per la qual es convoquen ajudes del programa CO2TXE 2009 per a la renovació del parc de turismes de la Comunitat Valenciana en el marc del Pla d'Acció de l'Estratègia d'Estalvi i Eficiència Energètica (PAE4+), per a l'exercici 2009  
L'esmentat article 7.2, queda redactat com seguix:  
La quantia d'ajuda individual per a cada vehicle és la següent:  
- Vehicles híbrid Full Hybrid: import màxim per vehicle de 2.300 euros.  
- Vehicles híbrids Mild Hybrid: import màxim per vehicle de 2.000 euros.  
- Vehicles alimentats per gas natural i gasos liquats del petroli: import màxim per vehicle de 2.000 euros.  
- Vehicles de combustió directa d'hidrogen o de piles de combustible: import màxim per vehicle de 7.000 euros.  
- Motocicletes d'hidrogen o pila de combustible: import màxim de 750 euros per motocicleta.  
Per als vehicles Full Hybrid, Mild Hybrid, gas natural, gasos liquats del petroli, combustió directa d'hidrogen, piles de combustible i motocicletes d'hidrogen o pila de combustible, les ajudes no podran superar el 15% de la base imposable del preu del vehicle.  
Per als vehicles elèctrics, l'import de les ajudes serà determinat en funció de la tipologia tecnològica i la categoria o segment a què pertanga el vehicle.  
L'import de l'ajuda unitària per vehicle serà la prevista en el catàleg Movele de l'Institut per a la Diversificació i Estalvi d'Energia (IDAE). L'import estarà determinat per un percentatge del preu del vehicle amb un límit absolut segons categories. Este percentatge serà del 15% o del 20% del preu del vehicle (abans dels impostos) depenent que les dades tècniques d'este se situen per davall o per damunt, respectivament, de la corba d'eficiència energètica mitjana definida per al programa i el detall de les quals podrà ser consultat en la pàgina web de l'AVEN, .  
Els percentatges anteriors estaran limitats a uns imports màxims d'ajudes, segons categories, d'acord amb el que s'ha previst en el quadre següent:  
  
DISPOSICIÓ FINAL  
La present modificació entrarà en vigor l'endemà de la publicació en el Diari Oficial de la Comunitat Valenciana.  
València, 1 de desembre de 2009.- El president de l'Agència Valenciana de l'Energia: Mario Flores Lanuza.